Online bestyrelsesmøde 18.06.24 i Rom Rideklub

Deltagere: Kristine Trojel, Mette Riis Hansen, Laura Vedel, Stine Bjerregaard og Charlotte Madsen (referent)

|  |  |
| --- | --- |
| **Dagsorden** | **Referat** |
| 1. Orientering fra formanden/forretningsudvalg | Der er 6 begyndere på venteliste.  Den nye ridehusbund bliver lagt på i forbindelse med sommerferien. Det har hængt lidt, da det faldt sammen med maskinstationernes forårsarbejde. |
| 2. Orientering fra udvalg | Stævneudvalg: Intet nyt – næste stævne i december.  Aktivitetsudvalg: Der pågår planlægning med ridelejre. |
| 3. Regnskabsstatus | Stabil og fornuftig økonomi.  Der er tjent godt 13000 kr. på salg af lodder og 5800 kr. på salg af strømper.  Vi har endnu ikke hørt fra kommunen om vi skal tilbagebetale tilskud til ridebanebund, da pengene skulle have været brugt i 2023. Vi afventer dette. |
| 5. Elevheste | Saveur har brækket hovbenet – ny status i samarbejde med både smed og dyrlæge d. 28.06.24. Hvis alt går vel, kan hun være på sommerferie hos Charlotte.  Lukas er blevet sømstukket og har efterfølgende dannet en hovbyld. Han er i behandling.  Elevhestene tager på sommergræs på Stutteri Klosterheden enten 1. eller 2. juli.  Dandy og Tinka er fuldt genoptrænet efter haltheder i efteråret og kan nu starte til begynder-spring til august. |
| 6. Undervisere | Sarah stopper som underviser om torsdagen fra august.  Underviserne skal orienteres om, at eleverne ikke må lades alene. Hvis der ekstraordinært er behov for at gå tidligere, skal det aftales med bestyrelsen på forhånd.  Der skal desuden være øget fokus på forbedring af rideteknik hos eleverne.  Regler for spring i almindelige ridetimer skal tilføjes – der må springes en enkelt cavalettis til sidst i ridetimen, men der må ikke springes baner. Spring på bane hører primært til på aktivitetsdage og ugentlig springundervisning for at undgå slid på hestene.  Pga. mange nye og flere heste sættes en springtime op fra 50 til 60 min. og aflønningen ændres tilsvarende. |